Huang Xiaoming

Pangkabataang Buhay

Ipinanganak si Huang sa Qingdao, Shandong at siya lang ang nag-iisang anak. Isang inhinyero ang kaniyang ama at isang accountant naman ang kaniyang ina. Sa edad na siyam, napili siyang ng isang film studio upang gumanap na isang batang protagonista sa isang pelikula. Sa kabuuan ng kaniyang karerang pampaaralan, ninais ni Huang na maging isang dalub-agham (syentipiko), ngunit hinikayat siya ng kaniyang guro sa wikaan na pumnasok sa Akademyang Pampelikula ng Beijing na bihirang pumunta sa Qingdao upang kumuha ng mga estudyante. Isang lingo bago ang kaniyang eksaminasyon para sa pagpasok, nasagasaan at nadurog ang kaniyang paa ng isang dyip; mapalad na hindi ganoong kalubha ang pinsala sa pagsuot niya ng sapatos na pang-army. Habang nag-aaral sa Akademyang Pampelikula ng Beijing, ginunita ni Huang ang tao na mayroong napakalaking impluwensiya sa kaniya, ang tagapagturo na nag-ngangalang Cui Xinqin. Malapit na kaibigan si Huang ni Zhao Wei, at ni Chen Kun, kaya naman nakilala sila bilang "Tatlong Mosketero".

Pag-arte

Kompara sa mga naging kamag-aral, nahirapan si Huang sa paghanap ng trabaho habang papalapit na ang araw ng kaniyang pagtatapos sa pag-aaral. Sa bisperas ng kaniyang pagtatapos, nakatanggap siya ng isang alok sa pag-arte para sa teleseryeng A Netizen's Diary (网虫日记). Habang isinasagawa ang palabas, halos napakalaking pinsala ang kaniyang natamo mula sa pagdaan ng trak sa kaniyang ulunan at nawalan siya ng malay ng halos kalahating oras. Kinailangan niya ng anim na tahi sa kaniyang babà at tainga.
Habang isinasa-pelikula ang Long Piao (龙票), napinsala naman si Huang sa isang aksidenteng pang-kotse, na nangyari noong papunta siya sa Yinchuan papunta sa Loobang Monggolya. Nagalusan ang kaniyang ulo at umurong ang kaniyang bertebra, at pinaalalahanan siya ng manggagamot na kailangan siyang lagyan ng plaster cast sa kaniyang ulo at leeg sa loob ng apat na buwan, na kung hindi ay maaapektuhan ang paghilom ng kaniyang mga buto. Ngunit tinanggihan ni Huang na magpahinga sa pag-aalalang maantala ang pagsasa-pelikula at pagkawala ng mga crew, kaya pumunta siya sa set na nakasuot ng neck brace.
Matapos na sumikat ang kaniyang mga kapwang "Mosketero", hindi naman naisip ni Huang na magiging sikat din siya, dahil nasabi ng isa sa kaniyang mga tagapagturo sa akademya na magiging mahirap para sa isa o dalawang estudyanteng magatatapos na magkamit na pambihirang tagumpay. Dumating sa kaniya ang tagumpay noong 2001, ganoon pa man, nang mapili siyang palitan si Lu Yi para sa pangunahing pagganap sa Da Han Tian Zi. Sapagka't sadyang napakalaking produksyon ang teleserye, at hindi pa ganap na kilala si Huang, marami ang mga nangambang tao, ngunit naging kahanga-hanga na ang pag-unawa at kawalang-gulat ng mga mamumuhunan. Itinampok si Huang sa tatlong installment ng serye, mula 2001 hanggang 2005, at siya ay naging baguhan hanggang sa maging front-line na artista.
Noong 2004, napili si Huang na gampanan ang papel na Yang Guo, ang pangunahing pagganap sa The Return of the Condor Heroes, ang teleseryeng hinango sa nobelang mayroong katulad na pamagat ni Jin Yong, at isang kasunod (sequel) sa The Legend of the Condor Heroes (2003). Pinili siya ng direktor na si Zhang Jizhong mula sa mga artistang sila Nie Yuan at Huang Jue upang gampanan ang isang papel na mayroong mabigat na labanan. Ang papel ni Xiaolongnü, ang iniibig ni Yang Guo sa palabas na yaon, ay napabalitang napunta kay Zhou Xun, na napunta rin sa bandang huli kay Liu Yifei, na sampung taong nakakabata kay Huang. Yang Guo ang higit-kumulang na pinaka-kilalang papel na ginampanan ni Huang magpasa-hanggang ngayon.
Ang papel ni Huang na pinaka-kontrobersyal at mahirap, ngunit malakihang pinuri ay ang sa Shanghai Bund, isang muling-likhang teleserye Hong Kong na The Bund, kung saan naging tampok si Chow Yun-fat. Dahil si Chow ang kaniyang hinahangaan, nakaramdam siya ng kaba, sabik at bigat sa pagganap ng papel na ginampanan ng kaniyang idolo. Upang magampanan niya ang papel na Xu Wenqiang, kinailangan niyang matutong manigarilyo, at nakagamit ng maraming kaha sa isang araw. Inawit din niyang ang pangkatapusang tema ng drama, isang duet na kasama ang co-star na si Sun Li. Naisama din ang awit para sa kaniyang kauna-unahang studio album na It's Ming, na inilabas noong Disyembre ng kaparehong taon.
Noong Abril 9 2007, lumagda si Huang sa Huayi Brothers Media, isang leybel na pang-aliwan at pamplakahan. Noong Oktubre ng taong iyon, binili ni Huang ang mga baha-bahaging puhunan ng kompanya. Pagkatapos ng pag-arte sa maraming pelikulang ginawa ng Huayi, kabilang ang pelikulang The Message noong 2009, nilisan niya ang kompanya noong 2010. Napabalitaan noon na lilipat siya sa Asia Media Films Hong Kong, bagama't hindi pa iyon na-kompirma.
Noong 2009, napili si Huang na palitan sa Dylan Kuo sa 2010 Taiwanese idol drama na Summer's Desire, isang adaptasyon ng isang trilohiya ni Ming Xiaoxi. Baga ma't unang inilaang gampanan ang papel na Ou Chen, tinanong si Huang kung maaaring ang papel na Luo Xi na lang sana ang gampanan. Itinampok din sa drama si Peter Ho, na siya ring prodyuser, at si Barbie Hsu, na noon pa nais na maka-trabaho ni Huang. Inamin din niya di-kalaunan binabaan niya ang kaniyang acting fee upang makasama siya sa seryeng iyon.
Noong 2010 ay nakasama si Huang sa pelikula ni Chen Kaige na Sacrifice, na isang big box office hit.

Lalakeng Selebridad na Mayroong Pinakamataas na Halagang Komersyal

Bilang tanyag na lalakeng may pinakamataas na halagang komersyal, si Huang ang tagapagsalita ng mangilan-ngilang tatak na pang-world class. Siya pa rin ang tagapagsalitang imaheng pang-global ng internasyonal na tatak na Tissot hanggang ngayon, na nakikibahagi sa mga kampanyang pang-anunsyo para sa Tissot sa buong mundo. Sa karagdagan, siya ang nagging tagapagsalita ng Gucci Olympic Red Series (Limited Version) sa APAC, ang kauna-unahang tagapagsalita ng Mercedes-Benz at ng Pepsi-Cola, Remy Martin, ZWILLING at iba pang mga malalaking tatak sa Tsina.
Mayroong napakalawak na impluwensya sa mundo si Huang at halos kilala siya ng lahat ng mga Tsino sa buong mundo. Inanyayahan si Huang ng Awtoridad na Pang-turistang Britaniko, at nagpunta siya sa Londres noong 2011 upang mag-trabaho sa loob ng 10 araw, at nagging kauna-unahang selebridad na Tsino na nagsagawa ng paglagda sa pook-pamilihan (department store) na mayroong pinakamahabang kasaysayan—ang Harrods sa Britanya. Sa karagdagan, walang bahid niyang sinakop ang lahat ng panlalakeng babasahin na A-list sa Tsina, at siya ang tinaguriang hottest cover celebrity ng mga babasahin at pahayagan sa Timog-Silangang Asya at Hong Kong. Nabenta lahat ang bersyong Malasyo ng Men's Uno (Oktubre 2011), kaya naman ginantimpalaan siyang "Actor with Highest Commercial Spokesman Value" (Ang Aktor na mayroong Pinakamataas na Halagang Pangkomersyal na Tagapagsalita).
Nailista si Huang sa "Forbes China Celebrity" para sa 12 tuloy-tuloy na taon, ang nasa unang ranggo sa mga batang lalakeng selebridad na Tsino para sa Forbes China Celebrity sa loob ng 9 na tuloy-tuloy na taon, at una sa mga lalakeng selebridad na Tsino sa loob ng 4 na tuloy-tuloy na taon. Bukod pa roon, siya ang nagging cover figure ng Forbes China Celebrity noong 2013.

Pinaka-tanyag na Pilantropong Selebridad na Tsino

Nagsimulang tumulong ni Huang sa mga kapos-palad na kabataan noong 2004 at nagpasyang makibahagi sa pakikipag-kawanggawa bilang kaniyang karera simula nun. Siya ang naging unang personalidad na nagbigay-donasyon sa malaking bagyong-niyebe noong 2008 (CNY 200,000). Siya rin ang unang selebridad na nakibahagi sa kawanggawang pagligtas ng Lindol sa Sichuan (2008), na nagbigay-donasyon na nagkakahalag ng milyon-milyong yuan para sa mga relief goods at muling kontruksyon, at nagtatag ng "emergency engineering room" sa 17 paaralan. Nagbigay-donasyon din siya ng halagang TWD 1,000,000 sa sakunang dulot ng bagyong Morakot sa Taiwan, na naging unang selebridad na Tsino na muling nagbigay ng donasyon. Kasama ang kaniyang asawa na si Angelbaby, nagbigay-donasyon siya ng halagang CNY 2,000,000 para sa Pagsabog sa Tianjin (2015) at nagpadala ng mga air pumps at mga relief goods sa mga tagapag-apula ng ng apoy sa unang pagkakataon. Siya ang nanguna sa pagbigay-donasyon ng CNY 200,000 kay Wang Feng, na halos 98% na malubhang nasunugan ng balat sa pagligtas ng dalawang estudyante at isang guro nang tatlong ulit sa nursery na nasusunog, at tinulungan si Wang sa matagumpay na pagsailalim ng operasyong skin graft.